CELEX: 31985R2072
Language: el
Date: 1985-07-25 00:00:00
Title: Κανονισμός (ΕΟΚ) αριθ. 2072/85 της Επιτροπής της 25ης Ιουλίου 1985 που τροποποιεί τον κανονισμό (ΕΟΚ) αριθ. 262/79 σχετικά με την πώληση, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής

Avis juridique important

|

31985R2072

Κανονισμός (ΕΟΚ) αριθ. 2072/85 της Επιτροπής της 25ης Ιουλίου 1985 που τροποποιεί τον κανονισμό (ΕΟΚ) αριθ. 262/79 σχετικά με την πώληση, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής  

Επίσημη Εφημερίδα αριθ. L 196 της 26/07/1985 σ. 0022 - 0022 Ισπανική ειδική έκδοση: Κεφάλαιο 03 τόμος 36 σ. 0157  Πορτογαλική ειδική έκδοση : Κεφάλαιο 03 τόμος 36 σ. 0157 

***** ΚΑΝΟΝΙΣΜΟΣ (ΕΟΚ) αριθ. 2072/85 ΤΗΣ ΕΠΙΤΡΟΠΗΣ  της 25ης Ιουλίου 1985  που τροποποιεί τον κανονισμό (ΕΟΚ) αριθ. 262/79 σχετικά με την πώληση, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 262/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1874/85 (4), καθορίζει τους όρους της πωλήσεως, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής· ότι το άρθρο 4 παράγραφος 3 στοιχείο β) σημείο αα) αναφέρει το ύψος των ενδείξεων που πρέπει να εμφαίνονται στη συσκευασία που περιέχει ωμές ζύμες· ότι, στην περίπτωση κατά την οποία η μονάδα είναι μεγίστου περιεχομένου ενός χιλιογράμμου, το ύψος των χαρακτήρων που προβλέπεται τουλάχιστον ενός 1 cm φαίνεται υπερβολικό· ότι πρέπει, στην περίπτωση αυτή, να προβλεφθεί ότι οι ενδείξεις μπορούν να σημειώνονται και με χαρακτήρες μικρότερου ύψους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 3 στοιχείο β) σημείο (αα) τρίτη περίπτωση του κανονισμού (ΕΟΚ) αριθ. 262/79 προστίθεται το ακόλουθο κείμενο:  «Ωστόσο, στην περίπτωση που οι ωμές ζύμες συσκευάζονται σε συσκευασίες περιεχομένου μικροτέρου ή ίσου του 1 χιλιογράμμου, οι ενδείξεις που αναφέρονται στο προηγούμενο εδάφιο αναγράφονται με χαρακτήρες ύψους τουλάχιστον 0,5 cm».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 41 της 16. 2. 1979, σ. 1.  (4) ΕΕ αριθ. L 175 της 5. 7. 1985, σ. 27.